title: Sklep Komisije (EU) 2020/969 z dne 3. julija 2020 o določitvi izvedbenih pravil v zvezi s pooblaščeno osebo za varstvo podatkov, omejitvami pravic posameznikov, na katere se nanašajo osebni podatki, in uporabo Uredbe (EU) 2018/1725 Evropskega parlamenta in Sveta ter razveljavitvi Sklepa Komisije 2008/597/ES

text:
                  6.7.2020

                  SL

                  Uradni list Evropske unije

                  L 213/12

         SKLEP KOMISIJE (EU) 2020/969
         z dne 3. julija 2020
         o določitvi izvedbenih pravil v zvezi s pooblaščeno osebo za varstvo podatkov, omejitvami pravic posameznikov, na katere se nanašajo osebni podatki, in uporabo Uredbe (EU) 2018/1725 Evropskega parlamenta in Sveta ter razveljavitvi Sklepa Komisije 2008/597/ES
         EVROPSKA KOMISIJA JE –
         ob upoštevanju Pogodbe o delovanju Evropske unije in zlasti člena 249(1) Pogodbe,
         ob upoštevanju Uredbe (EU) 2018/1725 Evropskega parlamenta in Sveta z dne 23. oktobra 2018 o varstvu posameznikov pri obdelavi osebnih podatkov v institucijah, organih, uradih in agencijah Unije in o prostem pretoku takih podatkov ter o razveljavitvi Uredbe (ES) št. 45/2001 in Sklepa št. 1247/2002/ES (1) ter zlasti člena 45(3) Uredbe,
         ob upoštevanju naslednjega:

                     (1)

                     Za zagotovitev pravilnega delovanja urada pooblaščene osebe za varstvo podatkov pri Komisiji je treba podrobno določiti naloge, dolžnosti in pooblastila pooblaščene osebe za varstvo podatkov.

                     (2)

                     Z Uredbo (EU) 2018/1725 so upravljavcem podatkov dodeljene jasne odgovornosti, zlasti v razmerju do posameznikov, na katere se nanašajo osebni podatki. Za zagotovitev, da Komisija kot upravljavec deluje enotno in pregledno glede svojih odgovornosti, bi bilo treba določiti pravila o tem, kako opredeliti, kdo je v službah Komisije odgovoren za postopek obdelave, ki se izvaja v imenu Komisije. V zvezi s tem je primerno uvesti pojem pooblaščenega upravljavca, da se natančno opredelijo odgovornosti subjektov Komisije, zlasti glede posameznih odločitev v zvezi s pravicami posameznikov, na katere se nanašajo osebni podatki. Poleg tega je primerno uvesti pojem operativnega upravljavca, ki je pod odgovornostjo pooblaščenega upravljavca imenovan za zagotavljanje skladnosti v praksi in obdelavo zahtev posameznikov, na katere se nanašajo osebni podatki, v zvezi s postopkom obdelave. Imenovanje operativnega upravljavca ne preprečuje uporabe kontaktne točke v praksi, na primer v obliki namenskega poštnega predala, ki je na voljo za zahteve posameznikov, na katere se nanašajo osebni podatki.

                     (3)

                     V nekaterih primerih lahko več služb Komisije skupaj izvede postopek obdelave, da bi izpolnile svojo nalogo. V takih primerih bi službe Komisije morale zagotoviti, da so vzpostavljene notranje ureditve za pregledno določanje njihovih odgovornosti na podlagi Uredbe (EU) 2018/1725, zlasti odgovornosti v razmerju do posameznikov, na katere se nanašajo osebni podatki, obveščanja Evropskega nadzornika za varstvo podatkov (ENVP) in vodenja evidenc.

                     (4)

                     Da bi se pooblaščenim upravljavcem olajšalo izvajanje njihovih odgovornosti, bi morala vsaka služba Komisije imenovati koordinatorja za varstvo podatkov. Koordinator za varstvo podatkov bi moral sodelovati v mreži koordinatorjev za varstvo podatkov v Komisiji, da bi se zagotovila skladno izvajanje in razlaga Uredbe (EU) 2018/1725 v Komisiji ter razpravljalo o temah, ki so v skupnem interesu.

                     (5)

                     Pooblaščena oseba za varstvo podatkov bi morala v zvezi s svojo nalogo dodeljevanja odgovornosti na podlagi člena 45(1)(b) Uredbe (EU) 2018/1725 izdati dodatne smernice glede funkcije koordinatorja za varstvo podatkov.

                     (6)

                     Komisija za namene nadzornih, preiskovalnih, revizijskih in posvetovalnih dejavnosti pooblaščene osebe za varstvo podatkov obdeluje več kategorij osebnih podatkov. Obdeluje zlasti identifikacijske podatke, kontaktne podatke, podatke o poklicnih dejavnostih in podatke o povezanosti z zadevo. Ti podatki se v skladu s skupnim seznamom hrambe na ravni Komisije (2) hranijo pet let po zaključku dejavnosti.

                     (7)

                     V nekaterih okoliščinah je treba pravice, ki jih imajo posamezniki, na katere se nanašajo osebni podatki, na podlagi Uredbe (EU) 2018/1725, uskladiti s potrebo po tem, da Komisija izvaja nadzorne, preiskovalne, revizijske in posvetovalne naloge pooblaščene osebe za varstvo podatkov, in potrebo po zaupnosti izmenjave informacij z drugimi službami Komisije, ob tem pa v celoti spoštovati temeljne pravice in svoboščine drugih posameznikov, na katere se nanašajo osebni podatki. V ta namen člen 25(1) Uredbe (EU) 2018/1725 Komisiji omogoča omejitev uporabe členov 14 do 17, 19, 20 in 35 ter načela preglednosti, določenega v členu 4(1)(a), kolikor njegove določbe ustrezajo pravicam in obveznostim iz členov 14 do 17, 19 in 20 navedene uredbe.

                     (8)

                     Za zagotovitev zaupnosti in učinkovitosti nadzornih, preiskovalnih, revizijskih in posvetovalnih nalog pooblaščene osebe za varstvo podatkov ob upoštevanju standardov varstva osebnih podatkov iz Uredbe (EU) 2018/1725 je treba sprejeti notranja pravila, na podlagi katerih lahko pooblaščena oseba za varstvo podatkov omeji pravice posameznikov, na katere se nanašajo osebni podatki, v skladu s členom 25 Uredbe (EU) 2018/1725.

                     (9)

                     Notranja pravila bi se morala uporabljati za vse postopke obdelave podatkov, ki jih izvede Komisija v okviru nadzornih, preiskovalnih, revizijskih ali posvetovalnih nalog pooblaščene osebe za varstvo podatkov. Uporabljati bi se morala za postopke obdelave, izvedene pred začetkom preiskave ali revizije, med preiskavo ali revizijo in med spremljanjem nadaljnjih ukrepov v zvezi z rezultati preiskav ali revizij. Ta pravila bi se morala uporabljati tudi za postopke obdelave, ki so del nalog, povezanih s preiskovalno ali revizijsko funkcijo pooblaščene osebe za varstvo podatkov, kot so pritožbeni postopki, ki jih vodi pooblaščena oseba za varstvo podatkov. Pravila bi se morala uporabljati tudi za nadzor in posvetovanja s strani pooblaščene osebe za varstvo podatkov, kadar pooblaščena oseba za varstvo podatkov zagotavlja pomoč službam Komisije in z njimi sodeluje zunaj okvira svojih upravnih preiskav in revizij.

                     (10)

                     Za zagotovitev skladnosti s členi 14, 15 in 16 Uredbe (EU) 2018/1725 bi morala Komisija vse posameznike obvestiti o nadzornih, preiskovalnih, revizijskih in posvetovalnih nalogah pooblaščene osebe za varstvo podatkov, ki vključujejo obdelavo njihovih osebnih podatkov, ter o njihovih pravicah na podlagi Uredbe (EU) 2018/1725. Komisija bi morala te posameznike obvestiti na pregleden in usklajen način v obliki obvestil o varstvu podatkov, objavljenih na spletišču Komisije, ter obvestiti vse posameznike, ki jih zadeva nadzorna, preiskovalna, revizijska ali posvetovalna dejavnost pooblaščene osebe za varstvo podatkov.

                     (11)

                     V nekaterih okoliščinah bo Komisija morda morala omejiti zagotavljanje informacij posameznikom, na katere se nanašajo osebni podatki, in uveljavljanje drugih pravic posameznikov, na katere se nanašajo osebni podatki. To lahko stori, da zaščiti nadzorne, preiskovalne, revizijske ali posvetovalne naloge pooblaščene osebe za varstvo podatkov, povezane preiskave in postopke drugih služb Komisije, orodja in metode preiskav in revizij pooblaščene osebe za varstvo podatkov ter pravice drugih oseb v zvezi z nalogami pooblaščene osebe za varstvo podatkov.

                     (12)

                     V nekaterih primerih bi zagotavljanje določenih informacij posameznikom, na katere se nanašajo osebni podatki, ali razkritje obstoja nadzorne, preiskovalne, revizijske ali posvetovalne dejavnosti pooblaščene osebe za varstvo podatkov lahko onemogočilo ali resno ogrozilo namen postopka obdelave in sposobnost pooblaščene osebe za varstvo podatkov, da izvede tako dejavnost.

                     (13)

                     Poleg tega bi morala Komisija zaščititi identiteto informatorjev, ki zaradi svojega sodelovanja s pooblaščeno osebo za varstvo podatkov ne bi smeli imeti negativnih posledic.

                     (14)

                     Zato bo Komisija morda morala uporabiti razloge za omejitve iz člena 25(1)(c), (g) in (h) Uredbe (EU) 2018/1725 za postopke obdelave podatkov, ki se izvajajo v okviru nadzornih, preiskovalnih, revizijskih ali posvetovalnih nalog pooblaščene osebe za varstvo podatkov iz člena 45 navedene uredbe.

                     (15)

                     Poleg tega bo Komisija za ohranitev učinkovitega sodelovanja morda morala uporabiti omejitve pravic posameznikov, na katere se nanašajo osebni podatki, da se zaščitijo informacije, ki vsebujejo osebne podatke in izvirajo iz drugih služb Komisije, institucij ali organov Unije. V ta namen bi se morala pooblaščena oseba za varstvo podatkov s temi službami, institucijami ali organi posvetovati o ustreznih razlogih za omejitve ter o nujnosti in sorazmernosti omejitev.

                     (16)

                     Pooblaščena oseba za varstvo podatkov v okviru svojih nadzornih, preiskovalnih, revizijskih ali posvetovalnih nalog izmenjuje informacije, vključno z osebnimi podatki, z drugimi službami Komisije. Zato bi morale vse službe Komisije, ki obdelujejo osebne podatke, ki jih pooblaščena oseba za varstvo podatkov obdeluje pri opravljanju svojih nalog, uporabljati pravila iz tega sklepa, da se zaščitijo postopki obdelave, ki jih izvaja pooblaščena oseba za varstvo podatkov. V takih okoliščinah bi se morale zadevne službe Komisije zato posvetovati s pooblaščeno osebo za varstvo podatkov o ustreznih razlogih za omejitve ter o nujnosti in sorazmernosti omejitev, da bi se zagotovila skladna uporaba teh omejitev.

                     (17)

                     Pooblaščena oseba za varstvo podatkov in po potrebi druge službe Komisije bi morale vse omejitve obravnavati pregledno in vsako uporabo omejitev registrirati v ustreznem sistemu evidentiranja.

                     (18)

                     V skladu s členom 25(8) Uredbe (EU) 2018/1725 lahko upravljavci preložijo zagotavljanje informacij ali ne zagotovijo informacij posamezniku, na katerega se nanašajo osebni podatki, o razlogih za uporabo omejitve, če bi to kakor koli ogrozilo namen omejitve. Zlasti kadar se uporabi omejitev pravic iz členov 16 in 35, bi uradno obvestilo o taki omejitvi ogrozilo njen namen. Za zagotovitev, da je pravica posameznika, na katerega se nanašajo osebni podatki, do obveščenosti v skladu s členoma 16 in 35 Uredbe (EU) 2018/1725 omejena samo, dokler obstajajo razlogi za preložitev, bi morala Komisija redno pregledovati svoje stališče.

                     (19)

                     Kadar se uporabi omejitev drugih pravic posameznikov, na katere se nanašajo osebni podatki, bi morala pooblaščena oseba za varstvo podatkov za vsak primer posebej oceniti, ali bi obveščanje o omejitvi ogrozilo njen namen.

                     (20)

                     Pooblaščena oseba za varstvo podatkov bi morala opraviti neodvisen pregled uporabe omejitev na podlagi tega sklepa s strani drugih služb Komisije, da se zagotovi skladnost s tem sklepom.

                     (21)

                     Omejitve, ki se uporabijo na podlagi tega sklepa, bi morale biti nujne in sorazmerne ob upoštevanju tveganj za pravice in svoboščine posameznikov, na katere se nanašajo osebni podatki.

                     (22)

                     V skladu s členom 41(1) in (2) Uredbe (EU) 2018/1725 je bil Evropski nadzornik za varstvo podatkov obveščen in z njim je bilo opravljeno posvetovanje, mnenje pa je podal 16. septembra 2019.

                     (23)

                     Sklep Komisije 2008/597/ES (3) določa izvedbena pravila v zvezi s pooblaščeno osebo za varstvo podatkov v skladu z Uredbo (ES) št. 45/2001 Evropskega parlamenta in Sveta (4). Uredba (EU) 2018/1725 je razveljavila Uredbo (ES) št. 45/2001 z učinkom od 11. decembra 2019. Za zagotovitev, da za pooblaščeno osebo za varstvo podatkov velja samo en sklop izvedbenih pravil, bi bilo treba razveljaviti tudi Sklep 2008/597/ES –

               SPREJELA NASLEDNJI SKLEP:
         POGLAVJE 1

            SPLOŠNE DOLOČBE

            Člen 1
            Predmet urejanja in področje uporabe

               1.   Ta sklep določa pravila in postopke za uporabo Uredbe (EU) 2018/1725 s strani Komisije ter izvedbena pravila v zvezi s pooblaščeno osebo za varstvo podatkov pri Komisiji.

               2.   Ta sklep določa tudi pravila, ki jih mora Komisija v zvezi z nadzornimi, preiskovalnimi, revizijskimi ali posvetovalnimi nalogami pooblaščene osebe za varstvo podatkov upoštevati pri obveščanju posameznikov, na katere se nanašajo osebni podatki, o obdelavi njihovih osebnih podatkov v skladu s členi 14, 15 in 16 Uredbe (EU) 2018/1725.

               3.   Ta sklep določa tudi pogoje, pod katerimi lahko Komisija v zvezi z nadzornimi, preiskovalnimi, revizijskimi ali posvetovalnimi nalogami pooblaščene osebe za varstvo podatkov omeji uporabo členov 4, 14 do 17, 19, 20 in 35 Uredbe (EU) 2018/1725 v skladu s členom 25(1)(c), (g) in (h) navedene uredbe.

               4.   Ta sklep se uporablja za obdelavo osebnih podatkov s strani Komisije za namene ali v zvezi z nalogami pooblaščene osebe za varstvo podatkov iz člena 45 Uredbe (EU) 2018/1725, zlasti v zvezi z nadzornimi, preiskovalnimi, revizijskimi in posvetovalnimi nalogami pooblaščene osebe za varstvo podatkov.

            Člen 2
            Upravljanje
            Za namene tega sklepa se Komisija šteje za upravljavca v smislu člena 3(8) Uredbe (EU) 2018/1725.

            Člen 3
            Opredelitev pojmov
            V tem sklepu se uporabljajo naslednje opredelitve pojmov:

                        (1)

                        „pooblaščena oseba za varstvo podatkov“ pomeni osebo, ki jo Komisija imenuje v skladu s členom 43 Uredbe (EU) 2018/1725;

                        (2)

                        „naloge pooblaščene osebe za varstvo podatkov“ pomeni naloge pooblaščene osebe za varstvo podatkov iz člena 45 Uredbe (EU) 2018/1725, zlasti nadzorne, preiskovalne, revizijske in posvetovalne naloge pooblaščene osebe za varstvo podatkov;

                        (3)

                        „koordinator za varstvo podatkov“ pomeni člana osebja Komisije, ki ga generalni direktorat ali služba Komisije imenuje za svetovanje in pomoč temu generalnemu direktoratu ali službi v zvezi z vsemi vidiki varstva osebnih podatkov;

                        (4)

                        „pooblaščeni upravljavec“ pomeni vodjo generalnega direktorata, službe ali kabineta, ki v okviru izpolnjevanja nalog tega generalnega direktorata, službe ali kabineta izvaja postopek obdelave v imenu Komisije;

                        (5)

                        „operativni upravljavec“ pomeni člana osebja Komisije na srednji ali višji vodstveni ravni, ki ga pooblaščeni upravljavec imenuje za zagotavljanje vodenja evidenc o postopku obdelave in kot glavno kontaktno točko za posameznike, na katere se nanašajo osebni podatki, v zvezi s tem postopkom obdelave;

                        (6)

                        „notranja ureditev“ pomeni kakršno koli ureditev med dvema ali več generalnimi direktorati ali službami za določitev njihovih odgovornosti in usklajevanje vodenja evidenc o obdelavi v zvezi s postopkom obdelave, ki ga izvajajo skupaj ali kadar en ali več generalnih direktoratov ali služb izvaja del postopka obdelave pooblaščenega upravljavca;

                        (7)

                        „informator“ pomeni posameznika, ki pooblaščeno osebo za varstvo podatkov opozori na domnevno kršitev določb Uredbe (EU) 2018/1725 ali zahteva, da pooblaščena oseba za varstvo podatkov preišče zadeve in dogodke, ki so neposredno povezani z njenimi nalogami in s katerimi jo je seznanil ta posameznik.

         POGLAVJE 2

            POOBLAŠČENA OSEBA ZA VARSTVO PODATKOV IN KOORDINATOR ZA VARSTVO PODATKOV

            Člen 4
            Imenovanje in funkcija
            Pooblaščena oseba za varstvo podatkov se izbere med osebjem Komisije na podlagi njenih poklicnih odlik, vključno z dobrim poznavanjem služb Komisije, njihove strukture ter njihovih upravnih pravil in postopkov.

            Člen 5
            Naloge in dolžnosti

               1.   Pooblaščena oseba za varstvo podatkov prispeva k oblikovanju kulture varstva osebnih podatkov znotraj Komisije na podlagi ocene tveganja in odgovornosti.

               2.   Pooblaščena oseba za varstvo podatkov spremlja izvajanje Uredbe (EU) 2018/1725 v Komisiji, tako da med drugim vsako leto oblikuje in izvede delovni program o inšpekcijskih pregledih in revizijah.

               3.   Pooblaščena oseba za varstvo podatkov organizira redne sestanke koordinatorjev za varstvo podatkov in tem sestankom predseduje.

               4.   Pooblaščena oseba za varstvo podatkov vodi evidenco Komisije o postopkih obdelave v osrednjem registru in zagotovi, da je ta register javno dostopen.
               Pooblaščena oseba za varstvo podatkov vodi tudi notranji register Komisije o kršitvah varstva osebnih podatkov v smislu člena 3(16) Uredbe (EU) 2018/1725.

               5.   Pooblaščena oseba za varstvo podatkov pri opravljanju svojih nalog sodeluje s pooblaščenimi osebami za varstvo podatkov, ki jih imenujejo druge institucije in organi Unije.

               6.   V zvezi s postopki obdelave pooblaščene osebe za varstvo podatkov se pooblaščena oseba za varstvo podatkov šteje za pooblaščenega upravljavca za namene posameznih odločitev v zvezi s pravicami posameznikov, na katere se nanašajo osebni podatki, na podlagi Uredbe (EU) 2018/1725.

            Člen 6
            Pooblastila
            Pri opravljanju svojih nalog:

                        (a)

                        ima pooblaščena oseba za varstvo podatkov, kadar je to potrebno, dostop do podatkov, ki so predmet postopkov obdelave osebnih podatkov, ter do vseh pisarn, naprav za obdelavo podatkov in nosilcev podatkov;

                        (b)

                        lahko pooblaščena oseba za varstvo podatkov zaprosi pravno službo Komisije za pravno mnenje;

                        (c)

                        lahko pooblaščena oseba za varstvo podatkov v primeru nasprotij med pooblaščeno osebo za varstvo podatkov in pooblaščenim upravljavcem, operativnim upravljavcem ali obdelovalcem v zvezi z razlago ali izvajanjem Uredbe (EU) 2018/1725 obvesti pristojnega pooblaščenega upravljavca in generalnega sekretarja;

                        (d)

                        lahko pooblaščena oseba za varstvo podatkov zadevnim generalnim direktoratom ali službam Komisije dodeli dosjeje, da lahko sprejmejo ustrezne nadaljnje ukrepe;

                        (e)

                        lahko pooblaščena oseba za varstvo podatkov v skladu s postopkom iz člena 11 na zahtevo ali lastno pobudo preiskuje zadeve in dogodke, ki so neposredno povezani z njenimi nalogami;

                        (f)

                        lahko pooblaščena oseba za varstvo podatkov, kadar daje priporočila in nasvete:

                                    (i)

                                    pooblaščenega upravljavca ali obdelovalca pozove, naj izpolni zahtevo posameznika, na katerega se nanašajo osebni podatki, za uveljavljanje njegovih pravic v skladu z Uredbo (EU) 2018/1725;

                                    (ii)

                                    pooblaščenemu upravljavcu ali obdelovalcu izda opozorilo, kadar postopek obdelave krši določbe Uredbe (EU) 2018/1725, in ga pozove, naj postopke obdelave, kadar je to primerno, na določen način in v določenem roku uskladi z navedeno uredbo;

                                    (iii)

                                    pooblaščenega upravljavca ali obdelovalca pozove, naj prekine prenos podatkov prejemniku v državi članici, tretji državi ali mednarodni organizaciji;

                                    (iv)

                                    od pooblaščenega upravljavca ali obdelovalca zahteva, da ji v določenem roku poroča o nadaljnjih ukrepih, sprejetih na podlagi njenega priporočila ali nasveta;

                        (g)

                        lahko pooblaščena oseba za varstvo podatkov generalnega sekretarja obvesti o tem, da pooblaščeni upravljavec, operativni upravljavec ali obdelovalec ni upošteval ukrepov, sprejetih na podlagi člena 6(f);

                        (h)

                        je pooblaščena oseba za varstvo podatkov pristojna za prvotne odločitve o zahtevah za dostop do dokumentov, ki jih hrani njen urad, na podlagi Uredbe (ES) št. 1049/2001 Evropskega parlamenta in Sveta (5).

            Člen 7
            Koordinatorji za varstvo podatkov

               1.   Pooblaščeni upravljavec imenuje koordinatorja za varstvo podatkov in po potrebi enega ali več pomočnikov koordinatorja za varstvo podatkov v generalnem direktoratu ali službi pod njegovo odgovornostjo. Dva ali več pooblaščenih upravljavcev se lahko zaradi skladnosti ali učinkovitosti odločijo za imenovanje skupnega koordinatorja za varstvo podatkov ali pomočnika koordinatorja za varstvo podatkov ali za skupno koriščenje storitev že imenovanega koordinatorja za varstvo podatkov ali pomočnika koordinatorja za varstvo podatkov. Zadevni pooblaščeni upravljavci ta dogovor zabeležijo v pisni obliki.

               2.   Koordinator za varstvo podatkov, ki ga imenuje generalni direktorat ali služba, je pristojen tudi za kabinet, ki je odgovoren za ta generalni direktorat ali to službo. Koordinator za varstvo podatkov, imenovan za generalni sekretariat, je pristojen za kabinet predsednika in za kabinete, za katere je generalni sekretariat edina podporna služba. Če je kabinet odgovoren za več generalnih direktoratov ali služb, se pooblaščeni upravljavci odločijo, kateri od njihovih zadevnih koordinatorjev za varstvo podatkov bo pristojen za ta kabinet.

               3.   O vsakem imenovanju novega koordinatorja za varstvo podatkov se obvestijo pooblaščena oseba za varstvo podatkov, osebje zadevnega generalnega direktorata ali službe in zadevni kabinet.
               Novoimenovani koordinatorji za varstvo podatkov morajo v šestih mesecih po imenovanju zaključiti usposabljanje za pridobitev kompetenc, potrebnih za vlogo koordinatorja za varstvo podatkov. Ta zahteva za usposabljanje ne velja za koordinatorje za varstvo podatkov, ki so imeli pred tem funkcijo koordinatorja za varstvo podatkov v drugem generalnem direktoratu ali službi ali so bili v dveh letih pred imenovanjem za koordinatorja za varstvo podatkov člani osebja pooblaščene osebe za varstvo podatkov.

               4.   Pooblaščeni upravljavci vzpostavijo ustrezne ureditve za zagotovitev, da je koordinator za varstvo podatkov ustrezno in pravočasno vključen v vsa vprašanja, ki se nanašajo na varstvo podatkov v njihovem generalnem direktoratu ali službi, in da se pooblaščeni upravljavec na zahtevo koordinatorja za varstvo podatkov nemudoma obvesti o mnenjih, ki jih poda koordinator za varstvo podatkov.

               5.   Koordinatorji za varstvo podatkov se izberejo na podlagi njihovega znanja in izkušenj v zvezi z delovanjem zadevnega generalnega direktorata ali službe, motivacije za funkcijo, kompetenc na področju varstva podatkov, razumevanja načel informacijskih sistemov ter komunikacijskih spretnosti.

               6.   Funkcija koordinatorja za varstvo podatkov se lahko kombinira z drugimi funkcijami. Pooblaščeni upravljavec zagotovi, da so te funkcije združljive s funkcijo koordinatorja za varstvo podatkov.

               7.   Funkcija koordinatorja za varstvo podatkov je del opisa delovnega mesta vsakega člana osebja, ki je imenovan za koordinatorja za varstvo podatkov. Njihove odgovornosti in dosežki se navedejo v letnem ocenjevalnem poročilu.

               8.   Koordinator za varstvo podatkov deluje kot kontaktna točka med pooblaščenim upravljavcem, operativnim upravljavcem in obdelovalcem ter pooblaščeno osebo za varstvo podatkov.

               9.   Koordinatorji za varstvo podatkov imajo pravico, da v svojem generalnem direktoratu ali službi pridobijo vse informacije, ki so potrebne za opravljanje njihovih nalog. Koordinatorji za varstvo podatkov dostopajo do osebnih podatkov le, če je to potrebno za opravljanje njihovih nalog.

               10.   Koordinator za varstvo podatkov vodi evidenco in generalnemu direktoratu, službi ali kabinetu zagotavlja anonimizirane statistične podatke o zahtevah posameznikov, na katere se nanašajo osebni podatki, pri čemer navede število zahtev in število v celoti ali delno zavrnjenih zahtev. Pooblaščena oseba za varstvo podatkov določi, za katere kategorije zahtev se vodi statistika. Pooblaščena oseba za varstvo podatkov lahko določi, katere dodatne podrobnosti je treba zagotoviti.
               Koordinator za varstvo podatkov vodi anonimizirano statistiko o kršitvah varstva osebnih podatkov, ki jih upravlja generalni direktorat, služba ali kabinet, v kateri navede skupno število kršitev varstva osebnih podatkov, število kršitev varstva osebnih podatkov, o katerih je obveščen Evropski nadzornik za varstvo podatkov, in število kršitev varstva osebnih podatkov, o katerih so obveščeni posamezniki, na katere se nanašajo osebni podatki.

               11.   Koordinator za varstvo podatkov v svojem generalnem direktoratu ali službi ozavešča o vprašanjih v zvezi z varstvom podatkov ter pooblaščenim upravljavcem in operativnim upravljavcem svetuje in pomaga pri izpolnjevanju njihovih obveznosti, zlasti kar zadeva:

                           (a)

                           izvajanje splošnih načel Uredbe (EU) 2018/1725;

                           (b)

                           dokumentiranje postopkov obdelave;

                           (c)

                           predložitev evidenc postopkov obdelave pooblaščenih upravljavcev pooblaščeni osebi za varstvo podatkov v skladu s členom 10;

                           (d)

                           pripravo izjav o varstvu osebnih podatkov.

               12.   Koordinatorji za varstvo podatkov sodelujejo na sestankih in po potrebi v delovnih skupinah koordinatorjev za varstvo podatkov.

               13.   Pooblaščena oseba za varstvo podatkov izda dodatne smernice o odgovornostih in funkcijah koordinatorja za varstvo podatkov.

         POGLAVJE 3

            UPRAVLJAVCI

            Člen 8
            Pooblaščeni upravljavci in operativni upravljavci

               1.   Pooblaščeni upravljavci delujejo v imenu Komisije kot upravljavci za namene uporabe Uredbe (EU) 2018/1725.

               2.   Pooblaščeni upravljavci in operativni upravljavci:

                           (a)

                           se lahko prek koordinatorja za varstvo podatkov posvetujejo s pooblaščeno osebo za varstvo podatkov glede skladnosti postopkov obdelave, zlasti kadar obstaja dvom o skladnosti;

                           (b)

                           prek koordinatorja za varstvo podatkov poročajo pooblaščeni osebi za varstvo podatkov o obravnavanju zahtev, prejetih od posameznikov, na katere se nanašajo osebni podatki, za uveljavljanje njihovih pravic.

               3.   Pooblaščeni upravljavec:

                           (a)

                           imenuje operativnega upravljavca, ki pooblaščenemu upravljavcu pomaga pri zagotavljanju skladnosti z Uredbo (EU) 2018/1725, zlasti v razmerju do posameznikov, na katere se nanašajo osebni podatki;

                           (b)

                           zagotovi, da so vzpostavljene notranje ureditve z drugimi generalnimi direktorati ali službami, kadar pooblaščeni upravljavec izvaja postopke obdelave skupaj s temi generalnimi direktorati ali službami ali kadar ti generalni direktorati ali službe izvajajo del postopka obdelave pooblaščenega upravljavca.

                     V ureditvah iz točke (b) prvega pododstavka se določijo njihove odgovornosti za upoštevanje obveznosti glede varstva podatkov. Vključujejo zlasti navedbo pooblaščenega upravljavca, ki določa sredstva in namene postopka obdelave, ter operativnega upravljavca za postopek obdelave in, kadar je to primerno, navedbo oseb in/ali subjektov, ki pomagajo operativnemu upravljavcu, med drugim z informacijami, v primeru kršitev varstva podatkov ali za uveljavljanje pravic posameznikov, na katere se nanašajo osebni podatki.

               4.   Operativni upravljavec:

                           (a)

                           sprejema in obdeluje vse zahteve posameznikov, na katere se nanašajo osebni podatki;

                           (b)

                           obvesti Evropskega nadzornika za varstvo podatkov o kršitvah varstva osebnih podatkov;

                           (c)

                           obvesti koordinatorja za varstvo podatkov in pooblaščeno osebo za varstvo podatkov o kršitvah varstva osebnih podatkov ter po potrebi uradno obvesti posameznika, na katerega se nanašajo osebni podatki;

                           (d)

                           zagotovi, da je koordinator za varstvo podatkov seznanjen z vsemi vprašanji v zvezi z varstvom podatkov, zlasti z zahtevami posameznikov, na katere se nanašajo osebni podatki;

                           (e)

                           na zahtevo pooblaščenega upravljavca opravlja vse druge naloge, ki spadajo na področje uporabe tega sklepa.

         POGLAVJE 4

            DRUGE OBVEZNOSTI IN POSTOPKI

            Člen 9
            Obveščanje
            Pooblaščeni upravljavec v sodelovanju s koordinatorjem za varstvo podatkov obvesti pooblaščeno osebo za varstvo podatkov, kadar se posvetuje z Evropskim nadzornikom za varstvo podatkov ali ga obvesti v skladu z Uredbo (EU) 2018/1725 ter zlasti členoma 40 in 41 navedene uredbe. Poleg tega pooblaščeni upravljavec, operativni upravljavec ali koordinator za varstvo podatkov obvesti pooblaščeno osebo za varstvo podatkov o vseh drugih neposrednih stikih z Evropskim nadzornikom za varstvo podatkov v zvezi z izvajanjem Uredbe (EU) 2018/1725.

            Člen 10
            Register

               1.   Pooblaščena oseba za varstvo podatkov zagotovi, da je register postopkov obdelave Komisije dostopen prek spletnega mesta pooblaščene osebe za varstvo podatkov na intranetu Komisije in prek spletnega mesta pooblaščene osebe za varstvo podatkov na spletišču Europa.

               2.   Pooblaščeni upravljavci prek svojega koordinatorja za varstvo podatkov obvestijo pooblaščeno osebo za varstvo podatkov o evidencah svojih postopkov obdelave, in sicer z uporabo spletnega sistema Komisije za uradno obveščanje, ki je dostopen prek spletnega mesta pooblaščene osebe za varstvo podatkov na intranetu Komisije.

            Člen 11
            Preiskovalni postopek

               1.   Zahteve za preiskavo iz člena 6(e) se naslovijo na pooblaščeno osebo za varstvo podatkov v pisni obliki. Pooblaščena oseba za varstvo podatkov osebi, ki je naročila preiskavo, v 15 delovnih dneh po prejemu zahteve pošlje potrdilo o prejemu in preveri, ali je treba zahtevo obravnavati kot zaupno, da se zagotovi zaupnost zahteve, razen če zadevni posameznik, na katerega se nanašajo osebni podatki, nedvoumno privoli v drugačno obravnavanje zahteve. Kadar gre za očitno zlorabo pravice do zahteve za preiskavo, pooblaščena oseba za varstvo podatkov ni dolžna poročati naročniku.

               2.   Pooblaščena oseba za varstvo podatkov zaprosi pooblaščenega upravljavca, ki je odgovoren za zadevni postopek obdelave podatkov, za pisno izjavo o zadevi. Pooblaščeni upravljavec predloži svoj odgovor pooblaščeni osebi za varstvo podatkov v 15 delovnih dneh. Pooblaščena oseba za varstvo podatkov lahko od pooblaščenega upravljavca, obdelovalca ali drugih strani v 15 delovnih dneh zahteva dodatne informacije.

               3.   Pooblaščena oseba za varstvo podatkov poroča osebi, ki je naročila preiskavo, najpozneje tri mesece po prejemu zahteve. Ta rok se lahko začasno odloži, dokler pooblaščena oseba za varstvo podatkov ne pridobi vseh potrebnih informacij, ki jih je zahtevala.

               4.   Zaradi zadeve, o kateri je obveščena pooblaščena oseba za varstvo podatkov in katere predmet je domnevna kršitev določb Uredbe (EU) 2018/1725, nihče ne sme utrpeti škode.

            Člen 12
            Administracija in upravljanje

               1.   Pooblaščena oseba za varstvo podatkov za upravne namene spada pod generalni sekretariat. V tem okviru pooblaščena oseba za varstvo podatkov sodeluje pri pripravi letnega načrta upravljanja in predhodnega predloga proračuna generalnega sekretariata.

               2.   Pooblaščena oseba za varstvo podatkov je ocenjevalec za osebje urada za varstvo podatkov. Namestnik generalnega sekretarja je sopodpisnik ocenjevalca. Pooblaščena oseba za varstvo podatkov po potrebi sodeluje pri usklajevanju upravljanja generalnega sekretariata.

         POGLAVJE 5

            OMEJITEV PRAVIC POSAMEZNIKOV, NA KATERE SE NANAŠAJO OSEBNI PODATKI

            Člen 13
            Izjeme in omejitve, ki se uporabljajo

               1.   Kadar Komisija izvaja svoje naloge v zvezi s pravicami posameznikov, na katere se nanašajo osebni podatki, na podlagi Uredbe (EU) 2018/1725, prouči, ali velja katera od izjem iz navedene uredbe.

               2.   V skladu s členi 14 do 18 tega sklepa lahko Komisija omeji uporabo členov 14 do 17, 19, 20 in 35 Uredbe (EU) 2018/1725 ter načela preglednosti iz člena 4(1)(a) navedene uredbe, kolikor njegove določbe ustrezajo pravicam in obveznostim iz členov 14 do 17, 19 in 20 Uredbe (EU) 2018/1725, če bi izvrševanje teh pravic in obveznosti ogrozilo namen nalog pooblaščene osebe za varstvo podatkov, med drugim z razkritjem njenih preiskovalnih ali revizijskih orodij in metod, ali bi negativno vplivalo na pravice in svoboščine drugih posameznikov, na katere se nanašajo osebni podatki, v skladu s členom 25(1)(c), (g) in (h).

               3.   Komisija lahko ob upoštevanju členov 14 do 18 tega sklepa omeji pravice in obveznosti iz odstavka 2 tega člena v zvezi z osebnimi podatki, ki jih je pooblaščena oseba za varstvo podatkov pridobila od služb Komisije ali drugih institucij in organov Unije. Komisija lahko to stori, kadar bi izvrševanje teh pravic in obveznosti lahko omejile službe Komisije ali institucije ali organi Unije na podlagi drugih aktov iz člena 25 Uredbe (EU) 2018/1725 ali v skladu s poglavjem IX navedene uredbe ali v skladu z Uredbo (EU) 2016/794 Evropskega parlamenta in Sveta (6) ali Uredbo Sveta (EU) 2017/1939 (7).
               Komisija se pred uporabo omejitev v okoliščinah iz prvega pododstavka posvetuje z zadevnimi institucijami ali organi Unije, razen če ji je jasno, da je uporaba omejitve določena z enim od aktov iz navedenega pododstavka.

               4.   Vse omejitve uporabe pravic in obveznosti iz odstavka 2 tega člena morajo biti nujne in sorazmerne ob upoštevanju tveganj za pravice in svoboščine posameznikov, na katere se nanašajo osebni podatki.

            Člen 14
            Zagotavljanje informacij posameznikom, na katere se nanašajo osebni podatki

               1.   Komisija na svojem spletišču objavi obvestila o varstvu podatkov, s katerimi vse posameznike, na katere se nanašajo osebni podatki, obvesti o nalogah pooblaščene osebe za varstvo podatkov, ki vključujejo obdelavo njihovih osebnih podatkov.

               2.   Komisija v ustrezni obliki posamično obvesti vsako fizično osebo, ki jo šteje za osebo, na katero se nanašajo naloge pooblaščene osebe za varstvo podatkov, ali informatorja.

               3.   Kadar Komisija v celoti ali delno omeji zagotavljanje informacij posameznikom, na katere se nanašajo osebni podatki, iz odstavka 2, razloge za omejitev evidentira in vpiše v register v skladu s členom 17.

            Člen 15
            Pravica posameznikov, na katere se nanašajo osebni podatki, do dostopa, pravica do izbrisa in pravica do omejitve obdelave

               1.   Kadar Komisija v celoti ali delno omeji pravico posameznikov, na katere se nanašajo osebni podatki, do dostopa do osebnih podatkov, pravico do izbrisa ali pravico do omejitve obdelave iz členov 17, 19 oziroma 20 Uredbe (EU) 2018/1725, zadevnega posameznika, na katerega se nanašajo osebni podatki, v svojem odgovoru na zahtevo za dostop, izbris ali omejitev obdelave obvesti o uporabljeni omejitvi in glavnih razlogih zanjo ter o možnosti vložitve pritožbe pri Evropskem nadzorniku za varstvo podatkov ali možnosti uveljavljanja pravnega sredstva na Sodišču Evropske unije.

               2.   Zagotavljanje informacij o razlogih za omejitev iz odstavka 1 se lahko preloži, opusti ali zavrne za tako dolgo, dokler bi ogrožalo namen omejitve.

               3.   Komisija razloge za omejitev evidentira in vpiše v register v skladu s členom 17.

               4.   Kadar je pravica do dostopa v celoti ali delno omejena, lahko posameznik, na katerega se nanašajo osebni podatki, pravico do dostopa uveljavlja prek Evropskega nadzornika za varstvo podatkov v skladu s členom 25(6), (7) in (8) Uredbe (EU) 2018/1725.

            Člen 16
            Obveščanje posameznika, na katerega se nanašajo osebni podatki, o kršitvi varstva osebnih podatkov
            Kadar Komisija omeji obveščanje posameznika, na katerega se nanašajo osebni podatki, o kršitvi varstva osebnih podatkov iz člena 35 Uredbe (EU) 2018/1725, razloge za omejitev evidentira in vpiše v register v skladu s členom 17 tega sklepa.

            Člen 17
            Evidentiranje omejitev in njihov vpis v register

               1.   Komisija evidentira razloge za kakršno koli omejitev, ki se uporabi na podlagi tega sklepa, vključno z oceno nujnosti in sorazmernosti omejitve za vsak primer posebej, pri čemer upošteva zadevne elemente iz člena 25(2) Uredbe (EU) 2018/1725.
               V ta namen se evidentira, kako bi uveljavljanje pravice ogrozilo namen nalog pooblaščene osebe za varstvo podatkov na podlagi tega sklepa ali omejitev, ki se uporabljajo v skladu s členom 13(2) ali (3), ali negativno vplivalo na pravice in svoboščine drugih posameznikov, na katere se nanašajo osebni podatki.

               2.   Evidenca in po potrebi dokumenti, ki vsebujejo temeljna dejstva in pravne elemente, se vpišejo v register. Na zahtevo se dajo na voljo Evropskemu nadzorniku za varstvo podatkov.

            Člen 18
            Trajanje omejitev

               1.   Omejitve iz členov 14, 15 in 16 se še naprej uporabljajo, dokler obstajajo razlogi, ki jih upravičujejo.

               2.   Ko razlogi za omejitev iz člena 14 ali 16 ne obstajajo več, Komisija odpravi omejitev in razloge za omejitev sporoči posamezniku, na katerega se nanašajo osebni podatki. Hkrati Komisija posameznika, na katerega se nanašajo osebni podatki, obvesti o možnosti, da kadar koli vloži pritožbo pri Evropskem nadzorniku za varstvo podatkov ali uveljavlja pravno sredstvo na Sodišču Evropske unije.

               3.   Komisija uporabo omejitev iz členov 14 in 16 pregleda vsakih šest mesecev od njihove uvedbe in v vsakem primeru ob zaključku zadevne dejavnosti pooblaščene osebe za varstvo podatkov. Komisija nato vsako leto prouči potrebo po ohranitvi kakršne koli omejitve ali preložitve.

            Člen 19
            Pregled s strani pooblaščene osebe za varstvo podatkov

               1.   Kadar druge službe Komisije sklenejo, da bi bilo treba pravice posameznika, na katerega se nanašajo osebni podatki, omejiti v skladu s tem sklepom, o tem obvestijo pooblaščeno osebo za varstvo podatkov. Pooblaščeni osebi za varstvo podatkov prav tako zagotovijo dostop do evidence in vseh dokumentov, ki vsebujejo temeljna dejstva in pravne elemente.

               2.   Pooblaščena oseba za varstvo podatkov lahko zahteva, da pooblaščeni upravljavec zadevne službe Komisije pregleda uporabo omejitev. Pooblaščeni upravljavec zadevne službe Komisije pooblaščeno osebo za varstvo podatkov pisno obvesti o rezultatu zahtevanega pregleda.

         POGLAVJE 6

            KONČNI DOLOČBI

            Člen 20
            Razveljavitev
            Sklep 2008/597/ES se razveljavi.

            Člen 21
            Začetek veljavnosti
            Ta sklep začne veljati dvajseti dan po objavi v Uradnem listu Evropske unije.

            V Bruslju, 3. julija 2020

                  Za Komisijo

                  Predsednica

               Ursula VON DER LEYEN

            (1)  UL L 295, 21.11.2018, str. 39.

            (2)  SEC(2019) 900/2.

            (3)  Sklep Komisije 2008/597/ES z dne 3. junija 2008 o sprejetju izvedbenih pravil v zvezi z uradno osebo za varstvo podatkov v skladu s členom 24(8) Uredbe (ES) št. 45/2001 o varstvu posameznikov pri obdelavi osebnih podatkov v institucijah in organih Skupnosti in o prostem pretoku takih podatkov (UL L 193, 22.7.2008, str. 7).

            (4)  Uredba (ES) št. 45/2001 Evropskega parlamenta in Sveta z dne 18. decembra 2000 o varstvu posameznikov pri obdelavi osebnih podatkov v institucijah in organih Skupnosti in o prostem pretoku takih podatkov (UL L 8, 12.1.2001, str. 1).

            (5)  Uredba Evropskega parlamenta in Sveta (ES) št. 1049/2001 z dne 30. maja 2001 o dostopu javnosti do dokumentov Evropskega parlamenta, Sveta in Komisije (UL L 145, 31.5.2001, str. 43).

            (6)  Uredba (EU) 2016/794 Evropskega parlamenta in Sveta z dne 11. maja 2016 o Agenciji Evropske unije za sodelovanje na področju preprečevanja, odkrivanja in preiskovanja kaznivih dejanj (Europol) ter nadomestitvi in razveljavitvi sklepov Sveta 2009/371/PNZ, 2009/934/PNZ, 2009/935/PNZ, 2009/936/PNZ in 2009/968/PNZ (UL L 135, 24.5.2016, str. 53).

            (7)  Uredba Sveta (EU) 2017/1939 z dne 12. oktobra 2017 o izvajanju okrepljenega sodelovanja v zvezi z ustanovitvijo Evropskega javnega tožilstva (EJT) (UL L 283, 31.10.2017, str. 1).


Odločba Komisije z dne 29/04/2020 o razglasitvi združljivosti koncentracije s skupnim trgom (Zadeva št. COMP/M.9783 - EQT / OMERS / DGF / INEXIO) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 17/04/2020 o razglasitvi združljivosti koncentracije s skupnim trgom (Zadeva št. COMP/M.9799 - GOLDMAN SACHS / SUMMA EQUITY / ECOONLINE) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 03/07/2020 o razglasitvi združljivosti koncentracije s skupnim trgom (Zadeva št. COMP/M.9806 - HYUNDAI CAPITAL BANK EUROPE / SIXT LEASING) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 06/05/2020 o razglasitvi združljivosti koncentracije s skupnim trgom (Zadeva št. COMP/M.9816 - ADVENT / TA / CONSERVICE) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


title: Sklep Sveta (EU) 2020/1110 z dne 23. januarja 2018 o sklenitvi, v imenu Evropske unije, Sporazuma o zračnem prometu med Evropsko skupnostjo in njenimi državami članicami na eni strain in Združenimi državami Amerike na drugi

text:
                  29.7.2020

                  SL

                  Uradni list Evropske unije

                  L 244/6

         SKLEP SVETA (EU) 2020/1110
         z dne 23. januarja 2018
         o sklenitvi, v imenu Evropske unije, Sporazuma o zračnem prometu med Evropsko skupnostjo in njenimi državami članicami na eni strain in Združenimi državami Amerike na drugi
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 100(2) v povezavi s točko (a) drugega pododstavka člena 218(6) Pogodbe,
         ob upoštevanju predloga Evropske komisije,
         ob upoštevanju odobritve Evropskega parlamenta (1),
         ob upoštevanju naslednjega:

                     (1)

                     Komisija je v imenu Evropske skupnosti in držav članic v pogajanjih dosegla dogovor o Sporazumu o zračnem prometu med Evropsko skupnostjo in njenimi državami članicami na eni strani in Združenimi državami Amerike na drugi (v nadaljnjem besedilu: Sporazum) v skladu s sklepom Sveta, s katerim je bila Komisija pooblaščena, da začne pogajanja.

                     (2)

                     Sporazum je bil podpisan 25. in 30. aprila 2007 in se začasno uporablja od 30. marca 2008.

                     (3)

                     Sporazum so ratificirale vse države članice. Hrvaška bo k Sporazumu pristopila v skladu s členom 6(2) akta o pristopu, priloženega k Pogodbi o pristopu z dne 5. decembra 2011.

                     (4)

                     Sporazum bi bilo treba odobriti.

                     (5)

                     Stališče, ki se zavzame v imenu Unije v skupnem odboru, ustanovljenem na podlagi člena 18 Sporazuma, v zvezi z zadevami, ki sodijo v pristojnost Unije, bi bilo treba določiti za vsak primer posebej v skladu z določbami Pogodbe, ki se uporabljajo.

                     (6)

                     Ker so Unija in njene države članice skupaj pogodbenice Sporazuma, je bistveno, da tesno sodelujejo. Da bi zagotovili takšno tesno sodelovanje in enotno zunanje zastopanje v Skupnem odbora, ne da bi posegali v Pogodbe, zlasti člena 16(1) Pogodbe o Evropski uniji in člena 218(9) Pogodbe o delovanju Evropske unije, bi bilo treba uskladiti stališča, ki se zavzamejo v imenu Unije in držav članic v skupnem odboru glede zadev, ki so v pristojnosti tako Unije kot držav članic, pred vsako sejo skupnega odbora, na katerem se obravnava takšna zadeva.

                     (7)

                     Členi 3 do 6 Sklepa 2007/339/ES Sveta in predstavnikov vlad držav članic Evropske unije, ki so se sestali v okviru Sveta (2), in členi 2, 3 in 4 Sklepa 2010/465/EU Sveta in predstavnikov vlad držav članic Evropske unije, ki so se sestali v okviru Sveta (3), vsebujejo določbe o odločanju v okviru Sveta v zvezi z različnimi zadevami, ki jih določa Sporazum, kot je bil spremenjen s Protokolom, ki spreminja Sporazum o zračnem prometu med Evropsko skupnostjo in njenimi državami članicami in Združenimi državami Amerike, podpisanim 25. in 30. aprila 2007, kot tudi določbe o določitvi stališč, ki se zavzamejo v skupnem odboru ter o obveznostih držav članic glede informacij, in sicer v obdobju začasne uporabe Sporazuma. Ker pa določbe o odločanju v okviru Sveta in določbe o obveznostih držav članic glede informacij niso več potrebne, bi se morale prenehati uporabljati na dan začetka veljavnosti tega sklepa. Zaradi sodbe Sodišča z dne 28. aprila 2015 v zadevi C-28/12 (4) je primerno, da se tudi določbe o določitvi stališč, ki se zavzamejo v skupnem odboru, prenehajo uporabljati na dan začetka veljavnosti tega sklepa –

               SPREJEL NASLEDNJI SKLEP:

            Člen 1

               1.   Sporazum o zračnem prometu med Evropsko skupnostjo in njenimi državami članicami na eni strani in Združenimi državami Amerike na drugi strani se odobri v imenu Evropske unije (5).

               2.   Predsednik Sveta imenuje osebo(-e), pooblaščeno(-e), da v imenu Unije deponira(-jo) listino o odobritvi iz člena 26 Sporazuma, in posreduje naslednje uradno obvestilo:

                  „Zaradi začetka veljavnosti Lizbonske pogodbe 1. decembra 2009 je Evropske unija nadomestila in nasledila Evropsko skupnost in od tega dne izvršuje vse pravice in prevzema vse obveznosti Evropske skupnosti. Zato se v besedilu Sporazuma sklicevanja na ‚Evropsko skupnost‘, kjer je to primerno, razumejo kot sklicevanje na ‚Evropsko unijo‘.“

            Člen 2
            Členi 3 do 6 Sklepa 2007/339/ES in členi 2, 3 in 4 Sklepa 2010/465/EU se 23. januarja 2018 prenehajo uporabljati.

            Člen 3
            Ta sklep začne veljati na dan sprejetja.

            V Bruslju, 23. januarja 2018

                  Za Svet

                  Predsednik

               R. PORODZANOV

            (1)  Odobritev z dne 12. decembra 2017 (še ni objavljena v Uradnem listu).

            (2)  Sklep 2007/339/ES Sveta in predstavnikov vlad držav članic Evropske unije, ki so se sestali v okviru Sveta, z dne 25. aprila 2007 o podpisu in začasni uporabi Sporazuma o zračnem prometu med Evropsko skupnostjo in njenimi državami članicami na eni strani in Združenimi državami Amerike na drugi (UL L 134, 25.5.2007, str. 1).

            (3)  Sklep 2010/465/EU Sveta in predstavnikov vlad držav članic Evropske unije, ki so se sestali v okviru Sveta, z dne 24. junija 2010 o podpisu in začasni uporabi Protokola, ki spreminja Sporazum o zračnem prometu med Evropsko skupnostjo in njenimi državami članicami na eni strani in Združenimi državami Amerike na drugi strani (UL L 223, 25.8.2010, str. 1).

            (4)  Sodba Sodišča z dne 28. aprila 2015, Evropska komisija proti Svetu Evropske unije, C-28/12, ECLI:EU:C:2015:282.

            (5)  Sporazum je bil objavljen v UL L 134, 25.5.2007, str. 4, skupaj s sklepom o podpisu. Protokol, ki spreminja Sporazum o zračnem prometu med Evropsko skupnostjo in njenimi državami članicami in Združenimi državami Amerike, podpisan 25. in 30. aprila 2007 je bil objavljen v UL L 223, 25.8.2010, str. 3, skupaj s sklepom o podpisu.


Odločba Komisije z dne 03/07/2020 o razglasitvi združljivosti koncentracije s skupnim trgom (Zadeva št. COMP/M.9862 - FIEGE / REINER KURZHALS / CORNELIUS BROSCHE / REMONDIS / WDL) v skladu z Uredbo Sveta (ES) št. 139/2004 (Besedilo v nemškem jeziku je edino verodostojno)


Odločba Komisije z dne 10/08/2020 o razglasitvi združljivosti koncentracije s skupnim trgom (Zadeva št. COMP/M.9831 - OMV / BOREALIS) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 29/08/2019 o razglasitvi združljivosti koncentracije s skupnim trgom (Zadeva št. COMP/M.9418 - TEMASEK / RRJ MASTER FUND III / GATEGROUP) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 26/06/2020 o razglasitvi združljivosti koncentracije s skupnim trgom (Zadeva št. COMP/M.9759 - NEXI / INTESA SANPAOLO (MERCHANT ACQUIRING BUSINESS)) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 03/08/2020 o razglasitvi združljivosti koncentracije s skupnim trgom (Zadeva št. COMP/M.9812 - VERILY LIFE SCIENCES / SANTEN PHARMACEUTICAL / JV) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 06/08/2020 o razglasitvi združljivosti koncentracije s skupnim trgom (Zadeva št. COMP/M.9903 - SOFTBANK GROUP / MIZUHO FINANCIAL GROUP / ONE TAP BUY) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 20/08/2020 o razglasitvi združljivosti koncentracije s skupnim trgom (Zadeva št. COMP/M.9899 - KKR / KOOS HOLDING COOPERATIEF) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 21/08/2020 o razglasitvi združljivosti koncentracije s skupnim trgom (Zadeva št. COMP/M.9901 - GIG SOLAR / SIEMENS / JV) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 23/10/2019 o razglasitvi združljivosti koncentracije s skupnim trgom (Zadeva št. COMP/M.9460 - CAPGEMINI / ALTRAN) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 11/08/2020 o razglasitvi združljivosti koncentracije s skupnim trgom (Zadeva št. COMP/M.9858 - BOSCH GROUP / ELCO GROUP / JV) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 08/07/2020 o razglasitvi združljivosti koncentracije s skupnim trgom (Zadeva št. COMP/M.9856 - M&G INVESTMENT MANAGEMENT / BARING ASSET MANAGEMENT / TUNSTALL GROUP HOLDINGS) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 17/08/2020 o razglasitvi združljivosti koncentracije s skupnim trgom (Zadeva št. COMP/M.9870 - TOTAL DIRECT ENERGIE / KERNAMAN) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 18/08/2020 o razglasitvi združljivosti koncentracije s skupnim trgom (Zadeva št. COMP/M.9881 - CHARLESBANK / TA / VISTA / APTEAN / YALETOWN) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 23/07/2020 o razglasitvi združljivosti koncentracije s skupnim trgom (Zadeva št. COMP/M.9884 - THOMA BRAVO / MADISON DEARBORN PARTNERS / AXIOM) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


title: Sklep Komisije (EU) 2020/1219 z dne 20. avgusta 2020 o odobritvi Italiji, da podaljša nekatera obdobja iz člena 2 Uredbe (EU) 2020/698 Evropskega parlamenta in Sveta (Besedilo v italijanskem jeziku je edino verodostojno)

text:
                  26.8.2020

                  SL

                  Uradni list Evropske unije

                  L 277/16

         SKLEP KOMISIJE (EU) 2020/1219
         z dne 20. avgusta 2020
         o odobritvi Italiji, da podaljša nekatera obdobja iz člena 2 Uredbe (EU) 2020/698 Evropskega parlamenta in Sveta
         (Besedilo v italijanskem jeziku je edino verodostojno)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2020/698 Evropskega parlamenta in Sveta z dne 25. maja 2020 o posebnih in začasnih ukrepih zaradi izbruha COVID‐19 glede obnovitve ali podaljšanja nekaterih potrdil, spričeval, licenc, dovoljenj in pooblastil ter odloga nekaterih rednih preverjanj in rednih usposabljanj na nekaterih področjih prometne zakonodaje (1) ter zlasti člena 2(5) Uredbe,
         ob upoštevanju naslednjega:

                     (1)

                     Člen 2(1) Uredbe (EU) 2020/698 podaljšuje roke za opravljanje rednega usposabljanja s strani imetnika spričevala o strokovni usposobljenosti (v nadaljnjem besedilu: spričevala), ki bi se sicer že iztekli ali bi se sicer iztekli med 1. februarjem 2020 in 31. avgustom 2020. Člen 2(2) navedene uredbe podaljšuje veljavnost ustrezne navedbe usklajene kode Unije „95“.

                     (2)

                     Člen 2(3) Uredbe (EU) 2020/698 podaljšuje veljavnost izkaznic o vozniških kvalifikacijah iz Priloge II k Direktivi 2003/59/ES Evropskega parlamenta in Sveta (2), ki bi sicer že prenehale veljati ali bi sicer prenehale veljati med 1. februarjem 2020 in 31. avgustom 2020.

                     (3)

                     Italija je z dopisom z dne 13. julija 2020 s sklicevanjem na člen 2(1), (2) in (3) Uredbe (EU) 2020/698 predložila utemeljeno zahtevo za odobritev podaljšanja obdobja med 1. februarjem 2020 in 31. avgustom 2020 iz člena 2(1) in (3) navedene uredbe za štiri mesece. 15., 16., 17. in 21. julija 2020 je Italija predložila dodatne informacije v podporo svoji zahtevi.

                     (4)

                     V skladu z informacijami, ki jih je predložila Italija, opravljanje rednega usposabljanja in izdaja spričeval zanj, navedba usklajene kode Unije „95“ in obnovitev izkaznic o vozniških kvalifikacijah zaradi ukrepov, ki jih je sprejela za preprečitev ali omejitev širjenja COVID-19, verjetno še ne bodo izvedljivi do 31. decembra 2020.

                     (5)

                     Podrobneje, Italija je začasno ukinila vse tečaje usposabljanja med 9. marcem in 28. majem 2020, tudi tiste v zvezi z rednim usposabljanjem voznikov iz Direktive 2003/59/ES. Navedeni tečaji usposabljanja so se nadaljevali šele v prvem tednu junija 2020. Poleg tega lahko na tečajih usposabljanja ob istem času sodeluje le majhno število kandidatov, da se upoštevajo pravila o omejevanju socialnih stikov za preprečevanje širjenja virusa. Zato se je nabralo že znatno število voznikov, ki morajo opraviti tečaj usposabljanja.

                     (6)

                     Razmere so še posebej problematične pri rednem usposabljanju voznikov avtobusov. Po informacijah, ki jih je predložila Italija, so številni vozniki, ki so 10. septembra 2008 opravljali dejavnost voznika vozil za prevoz potnikov, prejeli spričevalo kot pridobljeno pravico v skladu s členom 4 Direktive 2003/59/ES. V praksi in v skladu s členom 4, členom 8(2) in členom 14(2) Direktive 2003/59/ES so številna tako odobrena spričevala v prvi polovici septembra 2015 prenehala veljati, saj je Italija izkoristila možnost podaljšanja obdobja iz člena 8(2) Direktive 2003/59/ES na največ sedem let. Vozniki, ki so svoja spričevala obnovili tik pred iztekom leta 2015, pa morajo spričevala ponovno obnoviti do 9. septembra 2020. Italija ocenjuje, da se bo 9. septembra 2020 veljavnost iztekla več kot 62 000 spričevalom, ki še niso bila obnovljena.

                     (7)

                     Poleg tega bodo spričevala, izdana med 11. septembrom 2007 in 31. decembrom 2007 na podlagi pregledov, prav tako prenehala veljati med 11. septembrom in 31. decembrom 2020.

                     (8)

                     Glede na informacije, ki jih je predložila Italija, opravljanje 35-urnega tečaja rednega usposabljanja traja vsaj 5 dni, večina udeležencev pa bo za tečaj potrebovala dva tedna. Po uspešno opravljenem tečaju morajo udeleženci zaprositi Ministrstvo za infrastrukturo in promet za izdajo novega vozniškega dovoljenja z usklajeno kodo Unije „95“, ki potrjuje, da je bilo redno usposabljanje opravljeno v skladu z Direktivo 2003/59/ES. Italija zato pričakuje, da številni vozniki ne bodo mogli opraviti tečaja rednega usposabljanja in zaključiti upravnega postopka, da bi lahko nadaljevali z opravljanjem svoje dejavnosti.

                     (9)

                     V zvezi s členom 2(1), (2) in (3) Uredbe (EU) 2020/698 bi bilo Italiji zato treba odobriti podaljšanje zadevnih obdobij med 1. februarjem 2020 in 31. avgustom 2020 iz člena 2(1) in (3) navedene uredbe za štiri mesece –

               SPREJELA NASLEDNJI SKLEP:

            Člen 1
            Italiji se za namene člena 2(1) in (2) Uredbe (EU) 2020/698 odobri podaljšanje obdobja med 1. februarjem 2020 in 31. avgustom 2020 iz člena 2(1) navedene uredbe za štiri mesece.
            Italiji se odobri podaljšanje obdobja med 1. februarjem 2020 in 31. avgustom 2020 iz člena 2(3) Uredbe (EU) 2020/698 za štiri mesece.

            Člen 2
            Ta sklep je naslovljen na Italijansko republiko.

            V Bruslju, 20. avgusta 2020

                  Za Komisijo

               Adina-Ioana VĂLEAN

                  Članica Komisije

            (1)  UL L 165, 27.5.2020, str. 10.

            (2)  Direktiva 2003/59/ES Evropskega parlamenta in Sveta z dne 15. julija 2003 o temeljnih kvalifikacijah in rednem usposabljanju voznikov nekaterih cestnih vozil za prevoz blaga ali potnikov, o spremembi Uredbe Sveta (EGS) št. 3820/85 in Direktive Sveta št. 91/439/EGS ter o razveljavitvi Direktive Sveta 76/914/EGS (UL L 226, 10.9.2003, str. 4).


title: Sklep Sveta (EU) 2020/1253 z dne 4. septembra 2020 o dodatnem podaljšanju začasnega odstopanja od Poslovnika Sveta, uvedenega s Sklepom (EU) 2020/430 in podaljšanega s sklepi (EU) 2020/556, (EU) 2020/702 in (EU) 2020/970, zaradi težav pri potovanjih, ki jih je povzročila pandemija COVID-19 v Uniji

text:
                  8.9.2020

                  SL

                  Uradni list Evropske unije

                  L 294/1

         SKLEP SVETA (EU) 2020/1253
         z dne 4. septembra 2020
         o dodatnem podaljšanju začasnega odstopanja od Poslovnika Sveta, uvedenega s Sklepom (EU) 2020/430 in podaljšanega s sklepi (EU) 2020/556, (EU) 2020/702 in (EU) 2020/970, zaradi težav pri potovanjih, ki jih je povzročila pandemija COVID-19 v Uniji
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 240(3) Pogodbe,
         ob upoštevanju naslednjega:

                     (1)

                     Sklep Sveta (EU) 2020/430 (1) je uvedel enomesečno odstopanje od prvega pododstavka člena 12(1) Poslovnika Sveta (2) v zvezi z odločitvami o uporabi rednega pisnega postopka, kadar take odločitve sprejme Odbor stalnih predstavnikov vlad držav članic (Coreper). To odstopanje je bilo predvideno do 23. aprila 2020.

                     (2)

                     Sklep (EU) 2020/430 določa, da lahko Svet navedeni sklep podaljša, če je to upravičeno zaradi nadaljevanja izjemnih okoliščin. Svet je 21. aprila 2020 s Sklepom (EU) 2020/556 (3) odstopanje iz člena 1 Sklepa (EU) 2020/430 podaljšal za dodatno obdobje enega meseca od 23. aprila 2020. Navedeno podaljšanje odstopanja je bilo predvideno do 23. maja 2020. Svet je 20. maja 2020 s Sklepom (EU) 2020/702 (4) odstopanje iz člena 1 Sklepa (EU) 2020/430 podaljšal za dodatno obdobje do 10. julija 2020. Svet je 3. julija 2020 s Sklepom (EU) 2020/970 (5) to odstopanje podaljšal za dodatno obdobje do 10. septembra 2020.

                     (3)

                     Izjemne okoliščine, ki jih je povzročila pandemija COVID-19, se nadaljujejo, pri čemer še vedno veljajo številni izredni preventivni ukrepi in ukrepi za preprečevanje širjenja virusa, ki so jih sprejele države članice, zato je treba odstopanje iz člena 1 Sklepa (EU) 2020/430, kot je bilo podaljšano s sklepi (EU) 2020/556, (EU) 2020/702 in (EU) 2020/970, podaljšati za dodatno omejeno obdobje do 10. novembra 2020 –

               SPREJEL NASLEDNJI SKLEP:

            Člen 1
            Odstopanje iz člena 1 Sklepa (EU) 2020/430, kot je bilo podaljšano s sklepi (EU) 2020/556, (EU) 2020/702 in (EU) 2020/970, se dodatno podaljša do 10. novembra 2020.

            Člen 2
            Ta sklep začne učinkovati na dan sprejetja.
            Objavi se v Uradnem listu Evropske unije.

            V Bruslju, 4. septembra 2020

                  Za Svet

                  Predsednik

               M. ROTH

            (1)  Sklep Sveta (EU) 2020/430 z dne 23. marca 2020 o začasnem odstopanju od Poslovnika Sveta zaradi težav pri potovanjih, ki jih je povzročila pandemija COVID-19 v Uniji (UL L 88 I, 24.3.2020, str. 1).

            (2)  Sklep Sveta 2009/937/EU z dne 1. decembra 2009 o sprejetju Poslovnika Sveta (UL L 325, 11.12.2009, str. 35).

            (3)  Sklep Sveta (EU) 2020/556 z dne 21. aprila 2020 o podaljšanju začasnega odstopanja od Poslovnika Sveta, uvedenega s Sklepom (EU) 2020/430, zaradi težav pri potovanjih, ki jih je povzročila pandemija COVID-19 v Uniji (UL L 128 I, 23.4.2020, str. 1).

            (4)  Sklep Sveta (EU) 2020/702 z dne 20. maja 2020 o dodatnem podaljšanju začasnega odstopanja od Poslovnika Sveta, uvedenega s Sklepom (EU) 2020/430 in podaljšanega s Sklepom (EU) 2020/556, zaradi težav pri potovanjih, ki jih je povzročila pandemija COVID-19 v Uniji (UL L 165, 27.5.2020, str. 38).

            (5)  Sklep Sveta (EU) 2020/970 z dne 3. julija 2020 o dodatnem podaljšanju začasnega odstopanja od Poslovnika Sveta, uvedenega s Sklepom (EU) 2020/430 in podaljšanega s sklepoma (EU) 2020/556 in (EU) 2020/702, zaradi težav pri potovanjih, ki jih je povzročila pandemija COVID-19 v Uniji (UL L 216, 7.7.2020, str. 1).


title: Sklep Sveta (SZVP) 2020/1254 z dne 7. septembra 2020 o spremembi Sklepa 2012/392/SZVP o misiji SVOP Evropske unije v Nigru (EUCAP Sahel Niger)

text:
                  8.9.2020

                  SL

                  Uradni list Evropske unije

                  L 294/3

         SKLEP SVETA (SZVP) 2020/1254
         z dne 7. septembra 2020
         o spremembi Sklepa 2012/392/SZVP o misiji SVOP Evropske unije v Nigru (EUCAP Sahel Niger)
         SVET EVROPSKE UNIJE JE –
         ob upoštevanju Pogodbe o Evropski uniji ter zlasti členov 42(4) in 43(2) Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:

                     (1)

                     Svet je 16. julija 2012 sprejel Sklep 2012/392/SZVP (1) o ustanovitvi misije SVOP Evropske unije v Nigru, da bi podprli krepitev zmogljivosti nigrskih varnostnih akterjev za boj proti terorizmu in organiziranemu kriminalu (EUCAP Sahel Niger).

                     (2)

                     Svet je 18. septembra 2018 sprejel Sklep (SZVP) 2018/1247 (2), s katerim je podaljšal EUCAP Sahel Niger do 30. septembra 2020.

                     (3)

                     Svet je 22. maja 2019 sprejel Sklep (SZVP) 2019/832 (3), v katerem je določeno, da EUCAP Sahel Niger prispeva k regionalizaciji ukrepov SVOP v Sahelu, brez poseganja v njen temeljni mandat v Nigru.

                     (4)

                     Politični in varnostni odbor se je 28. maja in 30. junija 2020 dogovoril v okviru strateškega pregleda EUCAP Sahel Niger o podaljšanju navedene misije do 30. septembra 2022.

                     (5)

                     Sklep 2012/392/SZVP bi bilo zato treba ustrezno spremeniti.

                     (6)

                     Misija EUCAP Sahel Niger se bo izvajala v razmerah, ki se lahko poslabšajo in bi lahko ovirale doseganje ciljev zunanjega delovanja Unije iz člena 21 Pogodbe o Evropski uniji.

               SPREJEL NASLEDNJI SKLEP:

            Člen 1
            Sklep 2012/392/SZVP se spremeni:

                        (1)

                        v členu 3(1) se točki (c) in (d) nadomestita z naslednjim:

                                    „(c)

                                    v podporo ciljem Unije glede migracij okrepiti zmogljivosti nigrskih varnostnih sil pri upravljanju meja in v boju proti nedovoljenim migracijam;

                                    (d)

                                    podpira nacionalno, regionalno in mednarodno usklajevanje boja proti terorizmu, organiziranemu kriminalu in nedovoljenim migracijam ter upravljanja meja.“;

                        (2)

                        v členu 13(1) se doda naslednji pododstavek:
                        „Referenčni finančni znesek za kritje odhodkov, povezanih z misijo EUCAP Sahel Niger, za obdobje od 1. oktobra 2020 do 30. septembra 2022 znaša 73 758 441,09 EUR.“;

                        (3)

                        v členu 16 se drugi stavek nadomesti z naslednjim:
                        „Uporablja se do 30. septembra 2022.“

            Člen 2
            Ta sklep začne veljati na dan sprejetja.

            V Bruslju, 7. septembra 2020

                  Za Svet

                  Predsednik

               M. ROTH

            (1)  Sklep Sveta 2012/392/SZVP z dne 16. julija 2012 o misiji SZVP Evropske unije v Nigru (EUCAP SAHEL Niger) (UL L 187, 17.7.2012, str. 48).

            (2)  Sklep Sveta (SZVP) 2018/1247 z dne 18. septembra 2018 o spremembi Sklepa 2012/392/SZVP o misiji SVOP Evropske unije v Nigru (EUCAP Sahel Niger) (UL L 235, 19.9.2018, str. 7).

            (3)  Sklep Sveta (SZVP) 2019/832 z dne 22. maja 2019 o spremembi Sklepa 2012/392/SZVP o misiji SVOP Evropske unije v Nigru (EUCAP Sahel Niger) (UL L 137, 23.5.2019, str. 64).


title: Sklep Sveta (EU) 2019/1709 z dne 7. oktobra 2019 o določitvi stališča, ki se v imenu Evropske unije zastopa v Generalnem svetu Svetovne trgovinske organizacije glede sprejetja sklepa o podaljšanju oprostitve obveznosti STO, ki članicam v razvoju omogoča, da zagotavljajo preferencialno tarifno obravnavo za izdelke iz najmanj razvitih držav

text:
                  11.10.2019

                  SL

                  Uradni list Evropske unije

                  L 260/50

         SKLEP SVETA (EU) 2019/1709
         z dne 7. oktobra 2019
         o določitvi stališča, ki se v imenu Evropske unije zastopa v Generalnem svetu Svetovne trgovinske organizacije glede sprejetja sklepa o podaljšanju oprostitve obveznosti STO, ki članicam v razvoju omogoča, da zagotavljajo preferencialno tarifno obravnavo za izdelke iz najmanj razvitih držav
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     Marakeški sporazum o ustanovitvi Svetovne trgovinske organizacije (v nadaljnjem besedilu: Sporazum STO) je začel veljati 1. januarja 1995.

                     (2)

                     Odstavek 2 člena II Sporazuma STO določa, da so sporazumi in z njimi povezani pravni instrumenti, zajeti v Prilogah 1, 2 in 3 Sporazuma STO (v nadaljnjem besedilu: večstranski trgovinski sporazumi), sestavni del Sporazuma STO in zavezujejo vse članice.

                     (3)

                     Na podlagi odstavka 3 člena IX Sporazuma STO se lahko v izjemnih okoliščinah Ministrska konferenca odloči, da članico oprosti obveznosti, ki ji jo nalaga Sporazum STO ali kateri koli večstranski trgovinski sporazum.

                     (4)

                     V odstavkih 3 in 4 člena IX Sporazuma STO so določeni postopki za odobritev oprostitve obveznosti v zvezi z večstranskimi trgovinskimi sporazumi iz Priloge 1A, 1B ali 1C k Sporazumu STO in njihovimi prilogami.

                     (5)

                     Na podlagi odstavka 1 člena IV Sporazuma STO je Ministrska konferenca pristojna za sprejemanje odločitev o vseh zadevah na podlagi katerega koli večstranskega trgovinskega sporazuma.

                     (6)

                     Na podlagi odstavka 2 člena IV Sporazuma STO naloge Ministrske konference Svetovne trgovinske organizacije v presledkih med njenimi sestanki opravlja Generalni svet STO. Na podlagi odstavka 1 člena IX Sporazuma STO, STO običajno odloča soglasno.

                     (7)

                     15. junija 1999 so članice STO odobrile oprostitev obveznosti na podlagi odstavka 1 člena I Splošnega sporazuma o carinah in trgovini iz leta 1994 (GATT 1994) v obsegu, ki je potreben, da lahko članice v razvoju do 30. junija 2009 zagotavljajo preferencialno tarifno obravnavo za izdelke iz najmanj razvitih držav, ki so jih kot take določili Združeni narodi, ne da bi morale enake tarifne stopnje uporabljati tudi za podobne izdelke iz drugih članic. 27. maja 2009 so članice STO podaljšale oprostitev obveznosti od 1. julija 2009 do 30. junija 2019.

                     (8)

                     Na podlagi odstavkov 3 in 4 člena IX Sporazuma STO so Čile, Kitajska, Indija, Tajska in Turčija (v nadaljnjem besedilu: sopredlagateljice) vložile zahtevo, naj Generalni svet sprejme sklep o podaljšanju obstoječe oprostitve obveznosti STO, da bi lahko članice v razvoju od 1. julija 2019 do 30. junija 2029 zagotavljale preferencialno tarifno obravnavo za izdelke iz najmanj razvitih držav.

                     (9)

                     Sopredlagateljice zahtevo utemeljujejo s posebno ranljivostjo najmanj razvitih držav in posebnimi strukturnimi težavami, s katerimi se te države soočajo v svetovnem gospodarstvu, ter s pomenom izboljšanja njihove dejanske udeležbe v večstranskem trgovinskem sistemu, tako da se jim odobri smiseln dostop do trga, ki podpira diverzifikacijo njihove proizvodne in izvozne osnove.

                     (10)

                     Podaljšanje oprostitve obveznosti ne bi negativno vplivalo niti na gospodarstvo Unije niti na trgovinske odnose Unije z upravičenkami do te oprostitve. Poleg tega Unija najmanj razvitim državam zagotavlja carin in kvot prost dostop do trga v okviru pobude „vse razen orožja“ in podpira, da druge članice STO prav tako zagotavljajo trgovinske preferenciale najmanj razvitim državam.

                     (11)

                     V skladu s členom 218(9) PDEU je primerno določiti stališče, ki naj ga v Generalnem svetu STO zastopa Evropska komisija v imenu Evropske unije, da se podpre zahteva sopredlagateljic za podaljšanje oprostitve obveznosti, ki članicam v razvoju dovoli preferencialno tarifno obravnavo za izdelke s poreklom iz najmanj razvitih držav do 30. junija 2029, saj bo podaljšanje oprostitve obveznosti zavezujoče za članice STO –

               SPREJEL NASLEDNJI SKLEP:

            Člen 1
            Stališče, ki se v imenu Evropske unije zastopa v Generalnem svetu Svetovne trgovinske organizacije, je, da se podpre podaljšanje oprostitve obveznosti STO, ki članicam v razvoju omogoča, da od 1. julija 2019 do 30. junija 2029 zagotavljajo preferencialno tarifno obravnavo za izdelke s poreklom iz najmanj razvitih držav.

            Člen 2
            Ta sklep začne veljati na dan sprejetja.

            V Luxembourgu, 7. oktobra 2019

                  Za Svet

                  Predsednica

               A.-M. HENRIKSSON


title: Sklep Sveta (EU) 2019/1990 z dne 28. novembra 2019, s katerim se na direktorja Urada za vodenje in plačevanje posameznih pravic Evropske komisije prenesejo nekatera pooblastila odredbodajalca v zvezi z izplačilom osebnih prejemkov ter izplačilom stroškov službenih potovanj in odobrenih potnih stroškov

text:
                  29.11.2019

                  SL

                  Uradni list Evropske unije

                  L 308/103

         SKLEP SVETA (EU) 2019/1990
         z dne 28. novembra 2019,
         s katerim se na direktorja Urada za vodenje in plačevanje posameznih pravic Evropske komisije prenesejo nekatera pooblastila odredbodajalca v zvezi z izplačilom osebnih prejemkov ter izplačilom stroškov službenih potovanj in odobrenih potnih stroškov
         SVET EVROPSKE UNIJE JE –
         ob upoštevanju Uredbe (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012 (1) ter zlasti točke (a) člena 66(1) Uredbe,
         ob upoštevanju naslednjega:

                     (1)

                     Svet je s Sklepom Sveta (EU) 2019/792 (2) Uradu za vodenje in plačevanje posameznih pravic (PMO) Evropske komisije za izvajanje nekaterih pooblastil, ki so na podlagi Kadrovskih predpisov za uradnike Evropske unije in Pogojev za zaposlitev drugih uslužbencev Evropske unije, določenih z Uredbo Sveta (EGS, Euratom, ESPJ) št. 259/68 (3), prenesena na organ za imenovanja in organ za sklepanje pogodb o zaposlitvi za osebje generalnega sekretariata Sveta (GSS) v zvezi z upravljanjem individualnih denarnih pravic.

                     (2)

                     GSS je s PMO podpisal sporazum na ravni služb za upravljanje individualnih denarnih pravic osebja in nosilcev visokih javnih funkcij GSS.

                     (3)

                     Sklep Komisije 2003/522/ES (4) in zlasti člen 2(4) Sklepa pooblašča PMO, da ukrepa na zahtevo in v imenu drugega organa, ustanovljenega v skladu s Pogodbama ali na podlagi Pogodb. V skladu s sporazumom na ravni služb, med PMO in GSS, lahko GSS od PMO zahteva, da potrdi in odobri izplačilo plač osebju in nosilcem visokih javnih funkcij GSS ter izplačilo stroškov njihovih službenih potovanj in odobrenih potnih stroškov. Glede na prednosti, ki jih bo to zagotovilo v smislu prihrankov pri stroških in učinkovitosti, bi bilo treba na direktorja Urada za vodenje in plačevanje posameznih pravic prenesti ustrezna pooblastila odredbodajalca v skladu točko (a) člena 66(1) Uredbe (EU, Euratom) 2018/1046 –

               SPREJEL NASLEDNJI SKLEP:

            Člen 1

               1.   Na direktorja Urada za vodenje in plačevanje posameznih pravic (PMO) Evropske komisije se prenesejo pooblastila odredbodajalca za potrjevanje in odobritev izplačil osebnih prejemkov ter izplačil stroškov službenih potovanj in odobrenih potnih stroškov osebju za namene uporabe točke (a) člena 1(1) Sklepa (EU) 2019/792 ter nosilcem visokih javnih funkcij.
               Ta plačila se knjižijo v naslednje člene in postavke oddelka II splošnega proračuna Evropske unije z naslovom „Evropski svet in Svet“:

                           —

                           poglavje 10, razen podpostavk 1004–02 in 1004-05,

                           —

                           poglavje 11,

                           —

                           postavko 1200, razen podpostavke 1200–36,

                           —

                           člen 133,

                           —

                           postavko 2201.

                     Pooblastilo iz prvega pododstavka vključuje tudi pooblastila za ocenjevanje, določanje in odobritev prihodkov, povezanih z odhodki iz drugega pododstavka.

               2.   Pooblastilo iz prvega pododstavka odstavka 1 tega člena se ne uporablja v primerih, kadar se izvajanje pooblastil, ki jih je Svet prenesel na PMO v skladu s členom 1(1) Sklepa (EU) 2019/792, odreče v skladu s členom 1(2) navedenega sklepa.

            Člen 2
            Ta sklep začne veljati na dan objave v Uradnem listu Evropske unije.
            Uporablja se od datuma, ko generalni sekretariat Sveta prejme pismo, ki potrjuje, da je PMO sprejel pooblastila, prenesena v skladu s prvim pododstavkom člena 1(1), ali takrat, ko začne PMO izvajati ta prenesena pooblastila, kar koli nastopi prej.

            V Bruslju, 28. novembra 2019

                  Za Svet

                  Predsednik

               T. HARAKKA

            (1)  UL L 193, 30.7.2018, str. 1.

            (2)  Sklep Sveta (EU) 2019/792 z dne 13. maja 2019 o tem, da se Evropski komisiji – Uradu za vodenje in plačevanje posameznih pravic (PMO) – zaupa izvajanje nekaterih pooblastil, prenesenih na organ za imenovanja in organ za sklepanje pogodb o zaposlitvi (UL L 129, 17.5.2019, str. 3).

            (3)  UL L 56, 4.3.1968, str. 1.

            (4)  Sklep Komisije 2003/522/ES z dne 6. novembra 2002 o ustanovitvi Urada za vodenje in plačevanje posameznih pravic (UL L 183, 22.7.2003, str. 30).


title: Sklep Političnega in Varnostnega Odbora (SZVP) 2019/1991 z dne 28. novembra 2019 o imenovanju vodje misije Evropske unije za krepitev pravne države na KosovuTo poimenovanje ne posega v stališča o statusu ter je v skladu z RVSZN 1244 (1999) in mnenjem Meddržavnega sodišča o razglasitvi neodvisnosti Kosova. (EULEX KOSOVO) (EULEX KOSOVO/2/2019)

text:
                  29.11.2019

                  SL

                  Uradni list Evropske unije

                  L 308/105

         SKLEP POLITIČNEGA IN VARNOSTNEGA ODBORA (SZVP) 2019/1991
         z dne 28. novembra 2019
         o imenovanju vodje misije Evropske unije za krepitev pravne države na Kosovu (*1) (EULEX KOSOVO) (EULEX KOSOVO/2/2019)
         POLITIČNI IN VARNOSTNI ODBOR JE –
         ob upoštevanju Pogodbe o Evropski uniji in zlasti tretjega odstavka člena 38 Pogodbe,
         ob upoštevanju Skupnega ukrepa Sveta 2008/124/SZVP z dne 4. februarja 2008 o misiji Evropske unije za krepitev pravne države na Kosovem (EULEX KOSOVO) (1) in zlasti člena 12(2) Skupnega ukrepa,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:

                     (1)

                     Na podlagi člena 12(2) Skupnega ukrepa 2008/124/SZVP je Politični in varnostni odbor (PVO) v skladu s tretjim odstavkom člena 38 Pogodbe pooblaščen za sprejemanje ustreznih odločitev z namenom političnega nadzora in strateškega vodenja misije Evropske unije za krepitev pravne države na Kosovu (EULEX KOSOVO), vključno z odločitvijo o imenovanju vodje misije.

                     (2)

                     Svet je 8. junija 2018 sprejel Sklep (SZVP) 2018/856 (2) o spremembi Skupnega ukrepa 2008/124/SZVP in podaljšanju trajanja misije EULEX KOSOVO do 14. junija 2020.

                     (3)

                     PVO je 29. maja 2019 sprejel Sklep (SZVP) 2019/908 (3) o podaljšanju mandata vodje misije EULEX KOSOVO Alexandre PAPADOPOULOU za obdobje od 15. junija 2019 do 31. decembra 2019, pri čemer se razume, da gre za začasno podaljšanje do imenovanja novega vodje misije.

                     (4)

                     Visoki predstavnik Unije za zunanje zadeve in varnostno politiko je 6. novembra 2019 predlagal, da se za vodjo misije EULEX KOSOVO od 1. decembra 2019 do 14. junija 2020 imenuje Lars-Gunnar WIGEMARK.

                     (5)

                     Sklep (SZVP) 2019/908 bi bilo zato treba razveljaviti –

               SPREJEL NASLEDNJI SKLEP:

            Člen 1
            Lars-Gunnar WIGEMARK se imenuje za vodjo misije Evropske unije za krepitev pravne države na Kosovu (EULEX KOSOVO) za obdobje od 1. decembra 2019 do 14. junija 2020.

            Člen 2
            Sklep (SZVP) 2019/908 se razveljavi.

            Člen 3
            Ta sklep začne veljati na dan sprejetja.

            V Bruslju, 28. novembra 2019

                  Za Politični in varnostni odbor

                  Predsednica

               S. FROM-EMMESBERGER

            (*1)  To poimenovanje ne posega v stališča o statusu ter je v skladu z RVSZN 1244 (1999) in mnenjem Meddržavnega sodišča o razglasitvi neodvisnosti Kosova.

            (1)  UL L 42, 16.2.2008, str. 92.

            (2)  Sklep Sveta (SZVP) 2018/856 z dne 8. junija 2018 o spremembi Skupnega ukrepa 2008/124/SZVP o misiji Evropske unije za krepitev pravne države na Kosovu (EULEX KOSOVO) (UL L 146, 11.6.2018, str. 5).

            (3)  Sklep Političnega in varnostnega odbora (SZVP) 2019/908 z dne 29. maja 2019 o podaljšanju mandata vodje misije Evropske unije za krepitev pravne države na Kosovu (EULEX KOSOVO) (EULEX KOSOVO/1/2019) (UL L 145, 4.6.2019, str. 19).


title: Sklep (EU) 2020/14 predstavnikov vlad držav članic, ki so se sestali v okviru Sveta, z dne 19. decembra 2019 o pooblastilu Evropski komisiji za pogajanja v imenu držav članic pogaja o sporazumih o gospodarskem partnerstvu med Evropsko unijo in njenimi državami članicami na eni strani ter afriškimi, karibskimi in pacifiškimi državami in regijami na drugi strani, kolikor sodijo v pristojnost držav članic

text:
                  10.1.2020

                  SL

                  Uradni list Evropske unije

                  L 6/112

         SKLEP (EU) 2020/14 PREDSTAVNIKOV VLAD DRŽAV ČLANIC, KI SO SE SESTALI V OKVIRU SVETA,
         z dne 19. decembra 2019
         o pooblastilu Evropski komisiji za pogajanja v imenu držav članic pogaja o sporazumih o gospodarskem partnerstvu med Evropsko unijo in njenimi državami članicami na eni strani ter afriškimi, karibskimi in pacifiškimi državami in regijami na drugi strani, kolikor sodijo v pristojnost držav članic
         PREDSTAVNIKI VLAD DRŽAV ČLANIC EVROPSKE UNIJE, KI SO SE SESTALI V OKVIRU SVETA, SO –
         ob upoštevanju naslednjega:

                     (1)

                     Svet je 17. junija 2002 pooblastil Komisijo za pogajanja o sporazumih o gospodarskem partnerstvu z afriškimi, karibskimi in pacifiškimi državami in regijami, in sprejel direktive za ta pogajanja.

                     (2)

                     Komisijo bi bilo treba pooblastiti za pogajanja v imenu držav članic na podlagi spremenjenih pogajalskih smernic o sporazumih o gospodarskem partnerstvu med Evropsko unijo in njenimi državami članicami na eni strani ter afriškimi, karibskimi in pacifiškimi državami in regijami na drugi strani, kolikor sodijo v pristojnost držav članic –

               SPREJELI NASLEDNJI SKLEP:

            Člen 1

               1.   Predstavniki vlad držav članic pooblastijo Komisijo, da se v imenu držav članic pogaja o sporazumih o gospodarskem partnerstvu med Evropsko unijo in njenimi državami članicami na eni strani ter afriškimi, karibskimi in pacifiškimi državami in regijami na drugi strani, kolikor sodijo v pristojnost držav članic.

               2.   Pogajanja potekajo, kjer je to primerno, na podlagi pogajalskih smerni iz dodatka k Sklepu Sveta (EU) 2020/13 (1).

            Člen 2
            Člen 1 ne posega v prihodnje odločitve držav članic o imenovanju njihovih predstavnikov za zadeve, ki so v njihovi pristojnosti.

            Člen 3
            Pogajanja potekajo v posvetovanju z Delovno skupino za AKP. V zvezi s specifičnimi zadevami, povezanimi s trgovino, se poveže z odborom za trgovinsko politiko.

            Člen 4
            Ta sklep je naslovljen na Komisijo.

            V Bruslju, 19. decembra 2019

                  Za predstavnike vlad držav članic

                  Predsednica

               K. MIKKONEN

            (1)  Sklep Sveta (EU) 2020/13 z dne 19. decembra 2019 o spremembi pogajalskih smernic za pogajanja o sporazumih o gospodarskem partnerstvu z afriškimi, karibskimi in pacifiškimi državami in regijami, kolikor sodijo v pristojnost Unije (glej stran 101 tega Uradnega lista).


Odločba Komisije z dne 16/01/2020 o razglasitvi združljivosti koncentracije s skupnim trgom (Zadeva št. COMP/M.9615 - GLORY / GRENKE BANK / CASH PAYMENT SOLUTIONS) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 20/08/2019 o razglasitvi združljivosti koncentracije s skupnim trgom (Zadeva št. COMP/M.9332 - ERICSSON / KATHREIN ANTENNA AND FILTER ASSETS) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


title: Sklep Političnega in varnostnega odbora (SZVP) 2020/200 z dne 11. februarja 2020 o imenovanju vodje nadzorne misije Evropske unije v Gruziji (EUMM Georgia) in razveljavitvi Sklepa (SZVP) 2018/2075 (EUMM Georgia/1/2020)

text:
                  14.2.2020

                  SL

                  Uradni list Evropske unije

                  L 42/15

         SKLEP POLITIČNEGA IN VARNOSTNEGA ODBORA (SZVP) 2020/200
         z dne 11. februarja 2020
         o imenovanju vodje nadzorne misije Evropske unije v Gruziji (EUMM Georgia) in razveljavitvi Sklepa (SZVP) 2018/2075 (EUMM Georgia/1/2020)
         POLITIČNI IN VARNOSTNI ODBOR JE –
         ob upoštevanju Pogodbe o Evropski uniji in zlasti tretjega odstavka člena 38 Pogodbe,
         ob upoštevanju Sklepa Sveta 2010/452/SZVP z dne 12. avgusta 2010 o nadzorni misiji Evropske unije v Gruziji, EUMM Georgia (1), in zlasti člena 10(1) Sklepa,
         ob upoštevanju naslednjega:

                     (1)

                     Politični in varnostni odbor (PVO) je na podlagi člena 10 Sklepa 2010/452/SZVP pooblaščen, da v skladu s tretjim odstavkom člena 38 Pogodbe sprejme ustrezne odločitve za izvajanje političnega nadzora in strateškega vodenja nadzorne misije Evropske unije v Gruziji (EUMM Georgia), vključno s sklepom o imenovanju vodje misije.

                     (2)

                     Svet je 3. decembra 2018 sprejel Sklep (SZVP) 2018/1884 (2), s katerim je mandat misije EUMM Georgia podaljšal do 14. decembra 2020.

                     (3)

                     PVO je 7. decembra 2018 sprejel Sklep (SZVP) 2018/2075 (3), s katerim je mandat vodje misije EUMM Georgia Erika HØEGA podaljšal za obdobje od 15. decembra 2018 do 14. decembra 2020.

                     (4)

                     Visoki predstavnik Unije za zunanje zadeve in varnostno politiko je 17. januarja 2020 predlagal, da se za obdobje do 14. decembra 2020 imenuje Marek SZCZYGIEL za vodjo misije EUMM Georgia.

                     (5)

                     Sklep (SZVP) 2018/2075 bi bilo zato treba razveljaviti –

               SPREJEL NASLEDNJI SKLEP:

            Člen 1
            Marek SZCZYGIEL je imenovan za vodjo nadzorne misije Evropske unije v Gruziji (EUMM Georgia) za obdobje od 15. marca 2020 do 14. decembra 2020.

            Člen 2
            Sklep (SZVP) 2018/2075 se razveljavi.

            Člen 3
            Ta sklep začne veljati na dan sprejetja.

            Uporablja se od 15. marca 2020.
            V Bruslju, 11. februarja 2020

                  Za Politični in varnostni odbor

                  Predsedujoča

               S. FROM EMMESBERGER

            (1)  UL L 213, 13.8.2010, str. 43.

            (2)  Sklep Sveta (SZVP) 2018/1884 z dne 3. decembra 2018 o podaljšanju in spremembi Sklepa 2010/452/SZVP o nadzorni misiji Evropske unije v Gruziji, EUMM Georgia (UL L 308, 4.12.2018, str. 41).

            (3)  Sklep Političnega in varnostnega odbora (SZVP) 2018/2075 z dne 7. decembra 2018 o podaljšanju mandata vodje nadzorne misije Evropske unije v Gruziji (EUMM Georgia) (EUMM GEORGIA/1/2018) (UL L 331, 28.12.2018, str. 217).


Odločba Komisije z dne 15/01/2020 o razglasitvi združljivosti koncentracije s skupnim trgom (Zadeva št. COMP/M.9502 - SYNTHOMER / OMNOVA SOLUTIONS) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 07/12/2018 o razglasitvi združljivosti koncentracije s skupnim trgom (Zadeva št. COMP/M.8832 - KNAUF / ARMSTRONG) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 07/04/2020 o razglasitvi združljivosti koncentracije s skupnim trgom (Zadeva št. COMP/M.9507 - SALINI IMPREGILO / ASTALDI) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 08/04/2020 o razglasitvi združljivosti koncentracije s skupnim trgom (Zadeva št. COMP/M.9675 - APOLLO CAPITAL MANAGEMENT / LOPESAN GROUP / IFA FARO HOTEL / IFA BUENAVENTURA HOTEL) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 19/02/2020 o razglasitvi združljivosti koncentracije s skupnim trgom (Zadeva št. COMP/M.9559 - TELEFONICA / PROSEGUR / PROSEGUR ALARMAS ESPAÑA) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 08/04/2020 o razglasitvi združljivosti koncentracije s skupnim trgom (Zadeva št. COMP/M.9737 - AGEAS PORTUGAL / JMRS / SPSI) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


title: Sklep Sveta (SZVP) 2020/530 z dne 16. aprila 2020 o podaljšanju mandata vodje svetovalne misije Evropske unije v podporo reformi varnostnega sektorja v Iraku (EUAM Iraq)

text:
                  17.4.2020

                  SL

                  Uradni list Evropske unije

                  L 120/1

         SKLEP SVETA (SZVP) 2020/530
         z dne 16. aprila 2020
         o podaljšanju mandata vodje svetovalne misije Evropske unije v podporo reformi varnostnega sektorja v Iraku (EUAM Iraq)
         SVET EVROPSKE UNIJE JE –
         ob upoštevanju Pogodbe o Evropski uniji in zlasti členov 42(4) in 43(2) Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:

                     (1)

                     Svet je 16. oktobra 2017 sprejel Sklep (SZVP) 2017/1869 (1), s katerim je bila ustanovljena svetovalna misija Evropske unije v podporo reformi varnostnega sektorja v Iraku (EUAM Iraq).

                     (2)

                     Politični in varnostni odbor (PVO) je 11. decembra 2019 sprejel Sklep (SZVP) 2019/2188 (2), s katerim je Christopha BUIKA imenoval za vodjo misije EUAM Iraq od 1. januarja 2020 do 17. aprila 2020.

                     (3)

                     Svet je 7. aprila 2020 sprejel Sklep (SZVP) 2020/513 (3), s katerim je podaljšal mandat EUAM Iraq do 30. aprila 2022.

                     (4)

                     Visoki predstavnik Unije za zunanje zadeve in varnostno politiko je predlagal, da se za obdobje od 18. aprila 2020 do 17. aprila 2021 podaljša mandat vodji misije EUAM Iraq Christophu BUIKU –

               SPREJEL NASLEDNJI SKLEP:

            Člen 1
            Mandat Christopha BUIKA kot vodje misije EUAM Iraq se podaljša do 17. aprila 2021.

            Člen 2
            Ta sklep začne veljati na dan sprejetja.
            Uporablja se od 18. aprila 2020.

            V Bruslju, 16. aprila 2020

                  Za Svet

                  Predsednik

               G. GRLIĆ RADMAN

            (1)  Sklep Sveta (SZVP) 2017/1869 z dne 16. oktobra 2017 o svetovalni misiji Evropske unije v podporo reformi varnostnega sektorja v Iraku (EUAM Iraq) (UL L 266, 17.10.2017, str. 12).

            (2)  Sklep Političnega in varnostnega odbora (SZVP) 2019/2188 z dne 11. decembra 2019 o imenovanju vodje svetovalne misije Evropske unije v podporo reformi varnostnega sektorja v Iraku (EUAM Iraq) (EUAM Iraq/3/2019) (UL L 330, 20.12.2019, str. 50).

            (3)  Sklep Sveta (SZVP) 2020/513 z dne 7. aprila 2020 o spremembi Sklepa (SZVP) 2017/1869 o svetovalni misiji Evropske unije v podporo reformi varnostnega sektorja v Iraku (EUAM Iraq) (UL L 113, 8.4.2020, str. 38).